burgasdotpro/wikipedia huggingface dataset:
Charlton Heston

Charlton Heston (* 4. október 1923, Evanston, Illinois, USA – † 5. apríl 2008, Beverly Hills, Kalifornia, USA) bol americký filmový herec, ktorý hral viaceré známe roly vo filmoch ako "Desatoro prikázaní", "Ben Hur", alebo "Planéta opíc". 
Životopis.
Heston vyštudoval herectvo a 3 roky pôsobil v americkom letectve. Debutoval v roku 1941 v malom filme Peer Gynt natočenom podľa Ibsenovej predlohy.
Jeho herecká kariéra je bohatá na veľké historické úlohy. Najznámejšie dielo Ben Hur je z obdobia ranokresťanských dejín, hral Michelangela v konflikte s pápežom Júliom II., ako aj Cida a niekoľko postáv vo filmoch inšpirovaných Bibliou. V snímke Desať Božích prikázaní z roku 1956 stvárnil v hlavnej úlohe Mojžiša bojujúceho proti krutovláde egyptských faraónov.
Pred kamerou pôsobil viac ako 60 rokov, počas ktorých si vybudoval nezameniteľný herecký štýl. Vysoký a atraktívny herec hral zásadových a silných mužov, bojujúcich za pravdu. Mal šťastie na režisérov, ktorí ho obsadzovali do nadčasových filmov prinášajúcich hlboké morálne posolstvá.
V šesťdesiatych rokoch sa pokúsil o zmenu a prijal úlohu astronauta Taylora, v kultovom sci-fi filme Planéta opíc. Žánru ostal verný i v troch ďalších filmoch z toho istého obdobia.
Na začiatku svojej kariéry patril k hereckým hviezdam, ktoré boli proti rasizmu a boli aktívne v pochode za ľudské práva. V rokoch 1998 až 2001 bol prezidentom zbrojárskej asociácie National Rifle Association.
Osobný život.
Roku 1944 sa oženil s Lydiou Clarke.
Rems-Murr

Rems-Murr () je krajinský okres uprostred spolkovej krajiny Bádensko-Württembersko v Nemecku. Tento okres susedí (zo severu v smere hodinových ručičiek) s okresmi Heilbronn, Schwäbisch Hall, Ostalb, Göppingen, Esslingen, nezávislým mestským okresom mestom Stuttgart a okresom Ludwigsburg. 
Geografia.
Najvyššia časť okresu Rems-Murr je umiestnená na náhornej plošine "Schwäbisch-Fränkische Wald". Okres je pomenovaný po dvoch riekach ktoré tadiaľ pretekajú Rems a Murr.
Obyvateľstvo.
Vývoj počtu obyvateľstva okresu Rems-Murr od roku 1973:
Kaiten (torpédo)

Kaiten bolo japonské samovražedné torpédo vyvinuté z klasického torpéda vzor 93. Bolo ručne navádzané samovrahom na cieľ. Podľa rozdielnych údajov bolo nasadené v počte 48 – 54 kusov. Používalo sa od začiatku roku 1945. Podarilo sa ním potopiť jednu cisternovú loď a jeden torpédoborec, ďalších 15 lodí poškodili.
Kaiten

Kaiten môže byť:
Podtaktovanie

Podtaktovanie (angl. "underclocking" alebo "downclocking") je metóda zníženia hodinovej frekvencie mikroprocesora v porovnaní s továrenskou hodnotou. Dôvodom je obyčajne potreba zníženia uvoľňovania tepla alebo zníženie elektrického príkonu. Môže to priniesť aj zvýšenú stabilitu systému vo veľmi horúcich prostrediach a tiež aj umožniť prevádzku systému s nižším prietokom vzduchu a teda aj nižšou hlučnosťou ventilátorov alebo úplne bez ventilátorov. Napríklad procesor Intel Pentium 4 taktovaný štandardne na 2,4 GHz je možné podtaktovať na 1,8 GHz a tým je možné ho prevádzkovať s nižšou rýchlosťou ventilátora. Na druhej strane, značne to znižuje výkonnosť systému.
Podtaktovanie je opak pretaktovania.
Zvonček jesenícky

Zvonček jesenícky ("Campanula gelida") je stenoendemická, kriticky ohrozená vytrvalá bylina z čeľade zvončekovitých, rastúca v Hrubom Jeseníku v Česku.
Vyvinul sa diferenciáciou izolovanej populácie zvončeka Scheuchzeroveho ("Campanula scheuchzeri"), alpského druhu, ktorý sa rozšíril do oblasti Sudet v priebehu niektorého z chladnejších období, pravdepodobne poslednej ľadovej doby. Je blízky príbuzný s krkonošským endemitom zvončekom českým ("Campanula bohemica"). 
Niekedy sa označuje ako jeho poddruh a uvádza sa ako zvonček český jesenícky ("Campanula bohemica" subsp. "gelida"). 
Oba druhy sú súčasťou príbuzenského komplexu "Campanula rotundifolia" agg.
Stanovište.
Jediným známym miestom výskytu zvončeka jeseníckeho vo voľnej prírode sú Petrovy kameny v Národnej prírodnej rezervácii Praděd. Rastie na južnom a východnom svahu vrcholovej skaly Petrových kameňov a v kostravovom trávnatom poraste do vzdialenosti 10 metrov od úpätí skaly, v nadmorskej výške 1 438 metrov, kde musí odolávať nízkym teplotám, snehu a vetru. Miesto nie je prístupné verejnosti.
Opis.
Zvonček jesenícky je veľmi podobný príbuznému zvončeku českému. Botanik Miloslav Kovanda, ktorý zvonček jesenícky opísal ako prvý v roku 1968, ho dokonca neskôr označil za poddruh zvončeka českého. V súčasnosti ho väčšina botanikov opäť považuje za samostatný druh.
Zvonček jesenícky sa od svojho najbližšieho príbuzného líši najmä bohatými trsmi, a menšími kvetmi a tobolkami. Kvety často vyrastajú jednotlivo alebo tvoria malé, najviac štvorkveté strapce. Má menšie byle, ktorých dĺžka nepresahuje 20 cm. Prízemné listy zostávajú, kým rastlina neodkvitne.
Rast a rozmnožovanie.
Zvonček jesenícky zvyčajne rastie v malých štrbinách skalnatého, kyslého podložia. Väčšinou sa rozmnožuje vegetatívne, lebo možnosti pohlavného rozmnožovania sú obmedzené nepriaznivými klimatickými podmienkami jeho stanovišťa. Kvitne od polovice júla do konca augusta. Podobne ako aj u iných zvončekov sa rastlina bráni samoopeleniu tým, že blizna sa rozvíja v kvetoch až potom, čo sa uvoľnil peľ z peľníc.
Ohrozený druh.
Hoci je zvonček jesenícky kriticky ohrozeným druhom a v 70. rokoch 20. storočia bol na pokraji vyhynutia, v súčasnosti sa jeho populácia zdá stabilizovaná. Ohrozujú ho najmä lyžiari prechádzajúci zakázaným územím a rozširovanie iných druhov ako metlica trsnatá, ostružina malinová a ľubovník škvrnitý.
Zvonček jesenícky je na zozname zvlášť chránených rastlín Českej republiky uvedenom vo vyhláške č. 395/1992 Sb., ktorou sa vykonávajú niektoré ustanovenia zákona Českej národnej rady č. 114/1992 Sb., o ochrane prírody a krajiny, a tak je zakázané ho trhať, vykopávať, poškodzovať alebo iným spôsobom rušiť vo vývoji. 
Zvonček jesenícky bol tiež zaradený na Červený zoznam ohrozených rastlín Českej republiky do kategórie C1 (kriticky ohrozené), na Červený zoznam ohrozených druhov IUCN, do bernského Dohovora o ochrane európskych voľne žijúcich organizmov a prírodných stanovíšť 
a do siete Natura 2000.
Zamestnanci Správy Chránenej krajinnej oblasti Jeseníky tiež zvonček jesenícky pestujú v Starej Vsi u Rýmařova.
Reutlingen (krajinský okres)

Reutlingen () je krajinský okres uprostred spolkovej krajiny Bádensko-Württembersko v Nemecku. Tento okres susedí (zo severu v smere hodinových ručičiek) s okresmi Esslingen, Göppingen, Alb-Donau, Biberach, Sigmaringen, Zollernalb, Tübingen a Böblingen.
Geografia.
V okrese Reutlingen sa nachádza pohorie Švábska Jura ("Schwabische Alb"). Na juhovýchode siaha územie okresu skoro až k rieke Dunaj. Nadmorská výška sa pohybuje od 290 m n. m. v strede okresu až do 881 m n. m. pri obci Sonnenbühl.
Obyvateľstvo.
Vývoj počtu obyvateľstva okresu Reutlingen od roku 1973:
Musée du Louvre

Musée du Louvre (doslova "Múzeum Louvru") je múzeum v Paríži. Zaberá veľkú časť paláca Louvre pozdĺž brehu Seiny. Je najnavštevovanejším a patrí k najslávnejším múzeám na svete. Rozlohou výstavných priestorov je tretím najväčším múzeom na svete. 
Múzeum otvorili 10. augusta 1793, základ zbierky vytvoril však už kráľ František I. Zbierku značne rozšíril najmä okolo roku 1800 Napoleon Bonaparte, ktorý dal priniesť rôzne predmety z celého sveta. 
Pestrosť zbierok Louvru sa dá pripísať dlhodobému zhromažďovaniu umeleckých diel z celého sveta. Dnes Louvre vlastní obrovské množstvo zbierkových predmetov a vyše 5000 diel maliarskeho umenia. V jeho zbierkach nájdeme obrazy z 13. – 19. storočia, štýlový nábytok zo 17. – 19. storočia a grafickú zbierku bankára Jamesa de Rothschilda. 
Sklenou pyramídou prejdeme do pavilónov ako Richelie, Sully, Denon, paláca, ktorého najstaršie časti sú z roku 1200. Najstaršia časť paláca je Lescotova fasáda – majstrovské renesančné dielo. Samotné múzeum skrýva skvosty ako obraz Mona Lisa od Leonarda da Vinci, sarkofág z Cervetera zo 6. storočia pred Kr., asýrske okrídlené zvery z 8. storočia pred Kr., fragmenty sôch z aténskej Akropoly, Michelangelových Spútaných otrokov, Dürerov Autoportrét, diela Boticelliho, Giotta, Raffaela, Rembrandta, Goyu atď.
Egyptské zbierky.
Múzeum v Louvri obsahuje viac ako 50 000 predmetov z dejín starovekého Egypta od najstarších čias, cez helenistické a rímske obdobie až po byzantské obdobie. Predmety sú umiestnené v 30 sálach a obsahujú potreby každodenného života, papyrusové zvitky, múmie, sochy, fragmenty maliarskeho umenia. 
Zbierky sa začali v rozsiahlejšom rozsahu budovať počas Napoleonovej výpravy do Egypta (1798-1801), pričom významnú úlohu pri ich budovaní zohral Dominique Vivant Denon, ktorý počas výpravy dokumentoval jednotlivé lokality a ich umelecké nálezy. Na základe textu na tzv. Rossettskej doske (dnes v Britskom múzeu) Jean-François Champollion rozlúštil hieroglyfy a otvoril tak cestu k rozsiahlemu výskumu egyptských dejín.
Soulfly

Soulfly je americká metalová skupina z Phoenixu v Arizone. 
Kapelu založil Max Cavalera v roku 1997 po tom čo kvôli nezhodám a po smrti svojho nevlastného syna opustil svoju kapelu Sepultura, ktorú založil so svojim bratom Igorom v roku 1984. Kapela hrá thrash metal, kombinovaný s world music a s typickou brazílskou hudbou.
V histórii tejto hudobnej formácie sa udiali viaceré zmeny na všetkých postoch, od založenia kapely vydržal doteraz len Max Cavalera.
Diskografia.
EP.
Ich prvým štúdivým albumom bol "Soulfly" z roku 1998. Na debutovom albume skupina spolupracovala so známymi hudobníkmi, ako napríklad Mario C., Burton C. Bell, Dino Cazares a Christian Olde Wolbers zo skupiny Fear Factory, Fred Durst a DJ Lethal z Limp Bizkit, Chino Moreno z Deftones, alebo Eric Bobo zo skupiny Cypress Hill. 
Album "Primitive" bol silne ovplyvnený nu-metalom a stal sa ešte úspešnejším ako ich debut. Na albume sa podieľali aj Corey Taylor zo skupiny Slipknot, Sean Lennon, Chino Moreno z Deftones a Tom Araya zo skupiny Slayer. 
Tretí album, nazvaný "3" sa považuje za najslabší album kapely. 
Na albume "Prophecy" skupina spolupracovala so srbskými hudobníkmi. Najviac to počuť na piesni „Moses“, ktorá je akousi zmesou metalu a reggae. 
Vo februári 2005 kapela vydáva DVD "The Song Remains Insane". Je to biografický pohľad na kapelu s množstvom rozhovor, fotografii a videí. 
Najnovším albumom je "Dark Ages" z októbra 2005, považovaný za ich najtvrdší album. Je to akýsi návrat k tradíciám Sepultury. Ich v poradí šiesty album, nazvaný "Conquer", vyšiel 29. 7. 2008.
Viliam Malík

Viliam Malík (* 21. november 1912, Bratislava – † 20. január 2012, Bratislava) bol slovenský fotograf, považovaný za priekopníka žurnalistickej fotografie na Slovensku. Patril k predstaviteľom slovenskej medzivojnovej fotografickej moderny. 
V rokoch 1928 - 1932 bol študentom obchodnej akadémie, kde prišiel prvý raz do kontaktu s fotografovaním.
So žurnalistickou fotografiou začínal v známom bratislavskom mládežníckom fotoklube YMCA, ktorý združoval amatérskych fotografov.
Od roku 1936 spolupracoval s pobočkou ČTK na Slovensku.
V roku 1938 pripravil s Milošom Dohnánym, ďalším z predstaviteľov slovenskej fotografickej moderny, veľkú výstavu "Slovensko vo fotografii" v dnešnom Slovenskom národnom múzeu.
Vo veku 95 rokov sa v roku 2007 stal "Osobnosťou slovenskej fotografie" a zároveň získal cenu za celoživotné dielo v Stredoeurópskom dome fotografie v Bratislave.
Pavol Baláž

Pavol Baláž (* 1. apríl 1984, Partizánske) je slovenský futbalista, ktorý je odchovancom klubu OFK Tovarniky.
Po troch rokoch v Poľsku , kde hrával za Ruch Chorzów a ŁKS Łódź sa v lete 2010 stal hráčom Tatranu Prešov.
Krajinský okres

Krajinský okres () alebo v spolkovej krajine Severné Porýnie-Vestfálsko a spolkovej krajine Šlezvicko-Holštajnsko len okres () sú administratívne jednotky v Nemecku. Väčšina okresov v Nemecku sú krajinské okresy, ostatné sú mestá bez okresu.
Pribinov kríž

Pribinov kríž je slovenské štátne vyznamenanie pomenované podľa kniežaťa Pribinu. Udeľuje ho prezident Slovenskej republiky na návrh vlády alebo Národnej rady SR. Návrh prezident nemusí rešpektovať.
Pribinov kríž sa udeľuje občanom Slovenska, ktorí sa významne zaslúžili o hospodársky, sociálny alebo kultúrny rozvoj Slovenska.
Pribinov kríž má tri triedy, z ktorých najvyššia je I. trieda. Pri udeľovaní jednotlivých tried sa vychádza z miery zásluh toho, komu sa kríž udeľuje. Pri udeľovaní štátneho vyznamenania I. triedy musí byť miera zásluh obzvlášť mimoriadna. Vyznamenanie sa udeľujú pri príležitosti výročia vzniku Slovenskej republiky. Vyznamenanému sa odovzdáva spolu s vyznamenaním aj listina o udelení vyznamenania. Ak sa udeľuje vyznamenanie in memoriam, odovzdá sa spolu s listinou o jeho udelení pozostalému manželovi, prípadne inej blízkej osobe. Medzi príbuznými rozhoduje stupeň príbuzenstva a pri rovnakom stupni príbuzenstva má prednosť vekovo staršia osoba.
Vzhľad.
Dekorácie I. triedy vyznamenania tvorí: kríž razený zo striebra, pozlátený s prevlečnou stuhou, stužka a rozeta. 
Kríž je rupertského typu, má priemer 41 mm. Na lícnej strane kríža je uprostred červený smaltovaný medailón s plastickým strieborným reliéfom kniežaťa Pribinu. Pod medailónom je kolmo vztýčený meč. Medzi ramenami kríža sú ozdobné prvky vo forme staroslovanských šperkov. Na rube kríža je v strede plastický štátny znak Slovenskej republiky, okolo ktorého je do kruhu umiestnený nápis PRIBINA, v dolnej časti je matričné číslo. Kríž visí na pozlátenom závese v tvare obráteného vešiačika. Závesom sa kríž upína na prievlečnú stuhu.
Prevlečná stuha je hodvábna, 40 mm široká, purpurovej farby v strede s miniatúrnou korunkou razenou zo striebra, ktorá je pozlátená.
Stužka je hodvábna, purpurovej farby, dlhá 18 mm, široká 10 mm. V strede stužky je miniatúrna strieborná, pozlátená korunka so šírkou 12 mm a výškou 8 mm. Stužka je napnutá na pravouhlej lište, na zadnej strane s neihlicovým pripínacím mechanizmom.
Rozeta má tvar kruhu s priemerom 15 mm, je hodvábna, purpurovej farby. V strede rozety je miniatúrna strieborná pozlátená korunka so šírkou 12 mm a výškou 8 mm. Rozeta je vystužená, na zadnej strane s neihlicovým pripínacím mechanizmom.
Kreisfreie Stadt

Kreisfreie Stadt (doslova: mesto bez okresu; v Badensku-Württembersku a do roku 1994 vo východnom Nemecku - doslova: mestský okres; v Bavorsku dávnejšie ) je administratívna jednotka v Nemecku. 
Mestá bez okresu sú väčšinou mestá s viac ako 100 000 obyvateľmi (v niektorých spolkových krajinách aj menšie), ktoré nepatria do krajinských okresov (), ale spravujú vlastné okresné povinnosti samé, ako nezávislé mestá. Takýchto miest je vyše 100.
London Calling

London Calling je album skupiny The Clash z roku 1979. Vydaním albumu skupina zaznamenala obrovský komerčný úspech a definovala zmenu v hudobnom smere ich tvorby, kombinujúc prvky rocku, ska, reggae, popu a rockabilly. Na albume sa nachádzajú hity ako „Train in Vain“, „Clampdown“, „Spanish Bombs“, „Jimmy Jazz“ a titulná skladba „London Calling“.
V rebríčku časopisu "Rolling Stone" 500 najlepších albumov na svete bol "London Calling" umiestnený na ôsmej priečke. Na obale albumu je fotografia Pennie Smithovej z koncertu v Palladium, kde Paul Simonon hádže o zem svoju basgitaru spolu s grafikou odkazujúcou na debutový album Elvisa Presleyho.
Zoznam skladieb.
Bonusové vydanie na 25. výročie.
Zahŕňa nahrávky "The Vanilla Tapes" ako bonus.
Vládny obvod

Vládny obvod () je v niektorých spolkových krajinách Nemecka územnosprávna jednotka stojaca medzi spolkovou krajinou (na jednej strane), a krajinskými ("Landkreis") a mestskými ("Kreisfreie Stadt") okresmi (na strane druhej). Vládne obvody existovali už v období Pruska ako správne celky v rámci jeho provincií. Neskôr boli tieto správne celky zavedené aj v Bavorsku (kde existujú dodnes) a iných častiach Nemecka.
SHA

SHA môže byť:
Roskilde Festival

Roskilde Festival je hudobný festival, ktorý sa koná každoročne južne od mesta Roskilde v Dánsku. Patrí k dvom najväčším rockovým festivalom v Európe (druhým je Glastonbury Festival). Prvýkrát sa tu hralo v roku 1971, festival založili dvaja študenti Mogens Sandfær a Jesper Switzer Møller a podporovateľ Carl Fischer. Od roku 1973 koncerty usporadúva Roskilde Foundation, nezisková organizácia.
Festival sa obvykle otvára poslednú nedeľu v mesiaci jún a oficiálne začína nasledujúci štvrtok v tzv. Festival Site.
Do polovice 90. rokov na festival chodili hlavne diváci zo Škandinávie, od tejto doby sem začalo chodiť množstvo zahraničných fanúšikov hlavne z Nemecka, Rakúska, či Anglicka.
Jednotlivé tribúny boli do roku 2003 pomenované podľa farieb, okrem "Orange stage" (oranžová tribúna). Najväčšou je "Arena stage" (pôvodne zelená tribúna), ktorá má kapacitu 17 000 divákov.
Krajina (Nemecko)

Krajina (po nemecky: "Land", pl. "Länder") alebo hovorovo spolková krajina ("Bundesland", pl. "Bundesländer") je jedna z federálnych jednotiek, ktoré spolu tvoria federáciu/spolkový štát Nemecká spolková republika. Majú v Nemeckej spolkovej republike vysoký stupeň autonómie. Celkovo je ich dnes 16.
Vo svojej dnešnej podobe vznikli nemecké spolkové krajiny na území niekdajšieho „"západného"“ Nemecka v rokoch 1945-1952, na území bývalej NDR dňa 3. októbra 1990. Svojimi hranicami aj formou však do značnej miery nadväzujú na pruské provincie a spolkové krajiny Weimarskej republiky.
Zoznam.
O spolkových krajinách počas Weimarskej republiky pozri Weimarská republika.
Administratívne členenie Nemecka

Nemecko sa hierarchicky člení takto:
Emmy Rossumová

Emmanuelle Grey „Emmy“ Rossum (* 12. september 1986, New York) je americká herečka, režisérka, speváčka a skladateľka.
Peter-Hans Kolvenbach

Peter-Hans Kolvenbach (* 30. november 1928, Druten, Holandsko – † 26. november 2016, Bejrút, Libanon) bol profesor, rímskokatolícky kňaz a jezuita. Od roku 1983 do roku 2008 bol 29. generálnym predstaveným Spoločnosti Ježišovej. Z tejto funkcie ako jediný žijúci generálny predstavený v doterajších dejinách rádu, po schválení pápežom, odstúpil.
Životopis.
Peter-Hans Kolvenbach sa narodil v holandskom Drutene. Do noviciátu Spoločnosti Ježišovej vstúpil 7. augusta 1948. Vysvätený na kňaza bol v roku 1961 v obrade Arménskej katolíckej cirkvi. Učil lingvistiku vo Francúzsku a v Bejrúte, kde bol vymenovaný na provinciála. 13. septembra 1983, počas 33. Generálnej kongregácie SJ, bol vybraný za 29. generála jezuitov. V liste z 2. februára 2007 oznámil zvolanie GK SJ, ktoré sa začalo 5. januára 2008, a naznačil, že mieni odstúpiť zo svojho postu, za predpokladu schválenia GK a s dovolením pápeža Benedikta XVI., ktorý Kolvenbachovo rozhodnutie schválil.
Internet Information Services

Microsoft Internet Information Services (IIS, tiež Internet Information Server) je nastavenie serverových funkcií Microsoft Windows. Je to druhý najpoužívanejši server, hneď za Apache HTTP Server. Prieskum hovorí že na IIS beží približne 37.13% z všetkých webových stránok.
Využitie.
IIS sa v súčasnosti predovšetkým využíva pre jeho podporu ASP.NET. A toto je hlavný dôvod prečo 37% serverov využíva jeho služby. Žiadna konkurencia nepodporuje ASP.NET.
Novinka vo verzii 7.0.
Služby IIS 7.0 poskytujú dva moduly konzoly Microsoft Management Console (MMC). Použitie modulu Internet Information Services (IIS) Manager na správu webového servera, na ktorom je spustená aplikácia IIS 7.0. Použitie modulu Internet Information Services (IIS) 6.0 Manager na správu lokalít servera FTP na webovom serveri, na ktorom je spustená aplikácia IIS 7.0 alebo na vzdialenú správu webového servera služieb IIS 6.0.
História IIS.
IIS bol prvýkrát vydaný ako doplnok internetových služieb k operačnému systému Windows NT 3.51. Nasledovala verzia 2.0 určená pre operačný systém Windows NT 4.0 a neskôr bola doplnená verzia IIS 3.0, ktorá už podporovala aj dynamické scriptovanie Active Server Pages.
Pre verziu IIS 4.0 bola vydaná podpora pre Gopher a bola nazvaná ako "Option Pack" CD-ROM ku Windows NT.
Terajšie verzie IIS sú 7.0 pre Windows Server 2008, Windows Vista, 6.0 pre Windows Server 2003 a IIS 5.1 pre Windows XP Professional. Vo verzii 6.0 už je obsiahnutá podpora IPv6. Ďalši doplnok pre IIS FastCGI je dostupný pre verzie IIS 5.1, IIS 6.0 a IIS 7.0.
IIS

IIS môže byť:
Vardarské Macedónsko

Vardarské Macedónsko (po macedónsky a po srbsky: Вардарска Македонија, po bulharsky: Вардарска Македония) je názov časti oblasti dnešného Severného Macedónska, ktorá bola okupovaná Srbskom počas prvej balkánskej vojny v roku 1912. Po prvej svetovej vojne ostala pod kontrolou Srbska a po roku 1945 sa z väčšej časti tohto územia v rámci Juhoslávie utvorila zväzová republika Srbsko. Po rozpade Juhoslávie v roku 1991 na tomto území vznikla nezávislá republika - Macedónsko.
Sekundárny meristém

Sekundárny meristém alebo druhotné delivé pletivo je meristém, ktorý vzniká dediferenciáciou pletív, ktoré boli už do istej miery diferencované. Napr. felogén a interfascikulárne kambium. Opakom je primárny meristém.
SiN

SiN je akčná počítačová hra žánru FPS pre PC vyvinutá firmou Ritual Entertainment. Titul používa modifikovaný engine Id Tech 2.
Vydania.
Titul bol vydaný spoločnosťou Activision koncom roka 1998. Titul bol od 5. apríla 2006 distribuovaný cez službu Steam ako samostatný produkt alebo v spoločnom balení so svojím pokračovaním .
Apache HTTP Server

Apache HTTP Server je softwarový webový server s Open source licenciou pre Linux, BSD, Microsoft Windows a iné platformy. V dnešnej dobe je najrozšírenejším na celom svete.
História.
Vývoj Apache začal v roku 1993 v NCSA (National Center for Supercomputing Aplications) na Illinoiskej univerzite. Pôvodné meno projektu bolo "NCSA HTTPd". V nasledujúcom roku však vývojarský tím opustil hlavný programátor Rob McCool, čím došlo k spomaleniu vývoja a neskôr, v roku 1998, k úplnému zastaveniu.
NCSA HTTPd však medzitým už používali správcovia webových serverov a dodávali mu vlastné úpravy – "patche" (patch = záplata). Hlavnú úlohu v ďalšom vývoji zohrali Brian Behlendorf a Cliff Skolnick, ktorí založili e-mailovú konferenciu a začali zber úprav a ich distribúciu koordinovať. Prvá verejná verzia s označením 0.6.2 bola vydaná v apríli 1995. Nasledovalo kompletné prepísanie kódu (Apache2 už neobsahuje nič z pôvodného NCSA HTTPd) a založenie "Apache Group", ktorá je dnes základom vývojarského tímu.
Od apríla 1996 bol Apache najpopulárnejší server na internete. V máji 1999 bežal na 57 % zo všetkých serverov a v apríli 2008 jeho používanosť dosiahla 50,42 % (výsledky merania Netcraft ). Na Slovensku má Apache podiel 46,75 % (Štatistika .sk domén dtools.sk ).
Názov vznikol z anglického slovného spojenia "„A patchy server“" (záplatovaný server). Ako indiánsky symbol je v znaku vtáčie pero.
Základné pletivo

Základné pletivá sú pletivá, ktoré vypĺňajú priestor medzi krycími a vodivými pletivami.
Rozlišujeme:
Sklerenchým

Sklerenchým alebo sklerenchymatické pletivo je druh rastlinného pletiva, ktorého bunky majú hrubú bunkovú stenu. Väčšinou sú bunky sklerenchýmu odumreté, v niektorých rastlinách majú spevňovaciu funkciu (ľan, konope) a v niektorých vytvárajú bunky nazývané sklereidy (plody hrušky, kôstkovice).
Osteosklereidy sú bunky na póloch rozšírené, tvarom pripomínajú kosť; bežne prítomné v listoch mnohých druhov rastlín, ale aj na povrchu semien hrachu.
Asterosklereidy majú nepravidelný tvar s početnými výbežkami; často sú prítomné v listovom parenchýme (napr lekno) ale i vo vzdušných koreňoch.
Francisco Morazán

Generál José Francisco Morazán Quezada (* 3. október 1792, Tegucigalpa – † 15. september 1842, San José, Kostarika) bol stredoamerický spisovateľ, vojak a štátnik. Člen Liberálnej strany a prezident Stredoamerickej únie v rokoch 1830 až 1834 a 1835 až 1839.
Jeho politickým ideálom bola jednota Strednej Ameriky. Bol jedným z najvýznamnejších vojvodcov v jej dejinách. Politicky a vojensky Morazán v tejto oblasti dominoval viac ako jedno desaťročie. Je dodnes uznávaný ako vizionár, mysliteľ a štátnik. Svojimi liberálnymi reformami sa snažil o modernizáciu, ale aj nadmernú centralizáciu moci v Strednej Amerike. Aj nepochopenie týchto jeho snáh viedlo v roku 1837 k revolúcii v Guatemale, ktorá následne skoncovala so Stredoamerickou úniou ako štátom a viedla k vzniku Guatemaly, Hondurasu, Salvádoru, Nikaraguy a Kostariky ako samostatných republík.
Stredoamerická federatívna republika

Stredoamerická federatívna republika (šp. "República Federal de Centroamérica"; do októbra 1824 Spojené provincie Strednej Ameriky/Spojené stredoamerické provincie - šp. Provincias Unidas del Centro de América (doslova "Spojené provincie stredu Ameriky") ), známa aj ako Spojené stredoamerické štáty, Stredoamerická konfederácia alebo Stredoamerická únia, bola federatívna republika/konfederácia v Strednej Amerike od júla 1823 do roku 1839. Do roku 1834 bola jej hlavným mestom Guatemala, potom krátko Sonsonate a od roku 1834 do roku 1839 San Salvador.
Úniu tvorilo päť štátov: Guatemala, Salvádor, Honduras, Nikaragua a Kostarika. V roku 1838 vznikol šiesty štát, Los Altos, s hlavným mestom Quetzaltenango, ktorý zaberal územie na západe dnešnej Guatemaly a časti dnešného štátu Chiapas v Mexiku.
V období rokov 1838 až 1840 bola únia zmietaná občianskou vojnou. Prvá krajina, ktorá sa definitívne od nej oddelila, bola Nikaragua (v apríli 1838); potom nasledoval Honduras (október 1838) a Kostarika (november 1838). Guatemala sa oddelila v roku 1839 a vojensky anektovala štát Los Altos. Únia prestala existovať koncom roku 1839. V 19. storočí bolo ešte niekoľko pokusov o jej obnovenie.
Pacta sunt servanda

Pacta sunt servanda (lat. "dohody treba zachovávať") je jedno zo základných pravidiel prirodzeného, civilného aj medzinárodného práva. 
Hugo Grotius sformuloval zásadu Pacta sunt servanda
Väčšinou sa pod týmto termínom rozumie to, že v dohodách uzavretých súkromnými osobami, sú jednotlivé zmluvné podmienky záväzné a povinné, ich neplnenie je porušením dohody. Všeobecné zásady korektného správania v obchodnej praxi, vrátane predpokladania dobrej viery, sú podmienkou pre účinnosť celého systému. Prípadné nezhody môžu byť potrestané, v niektorých právnych systémoch aj bez priamej sankcie niektorej strany.
San Pedro Sula

San Pedro Sula je druhé najväčšie mesto v Hondurase a zároveň najväčším priemyselným centrom krajiny. Je hlavným mestom departamentu Cortés. Mestská aglomerácia má približne 1 milión obyvateľov. Mesto založil Pedro de Alvarado v roku 1536 a nazval ho San Pedro de Puerto Caballos. 
Rast mesta sa začal s príchodom nadnárodných spoločností, ktoré začali v Hondurase vo veľkom pestovať banány a vybudovali tu železnicu. V druhej polovici 20. storočia pribudli mnohé priemyselné závody a vysoké školy. Tradíciu má textilný priemysel. Sektor služieb zaznamenal najväčší pokrok v deväťdesiatych rokoch 20. storočia. Pracuje v ňom takmer polovica ekonomicky aktívneho obyvateľstva.
Najbližší námorný prístav je Puerto Cortés na pobreží Karibského mora, vzdialený približne 60 km smerom na sever.
Earthian

Earthian je japonská manga podľa mangaky Jun Kógovej, ktorú publikovalo "Shinshokan". Príbeh sa zaraďuje do žánru šónen-ai. Na základe mangy bolo vytvorené štvordielne OVA.
Príbeh.
Existuje planéta zvaná "Eden" a na nej žijú anjeli. Teraz prichádzajú na Zem aby rozhodli, či má byť ľudstvo za svoje skutky zničené alebo nie. Dvaja z týchto anjelov sú Čihaja a Kagucuja. Čihaja má ľudí rád a preto sa im snaží pomáhať. No v anime pomáha skôr biohumanoidom, padlému anjelovi a Messiahovi, ktorý má za úlohu zničiť svet. Messiah sa však zaľúbi do Čihaju, a tak sa rozhodne, že neublíži ničomu, čo má Čihaja rád. Kagucuja tiež miluje Čihaju, a tak ho chráni, aj keď s jeho rozhodnutiami nesúhlasí. Čihaja je však nešťastný, pretože ako jediný z anjelov má čierne krídla. Snaží sa prísť na to prečo je to tak, ale nedarí sa mu to.
Postavy.
Epizódy 1,3 a 4:
Epizóda 2:
Hudba.
Ukončujúca skladba:
3. "True Romance" od Maki Ičihara
4. "The Destinies" od Maki Ičihara
Bafomet

Bafomet (; iné názvy: Bahomet, Bafumet, Bahumet, Babhomet) bola okultná bytosť so zvieracou hlavou a ľudským telom, ktorého údajne (nikdy sa to nedokázalo, pravdepodobne išlo o falošné obvinenie Filipa IV. za účelom skonfiškovania ich majetku) uctievali templári. Niekedy bola stotožňovaná so staroegyptským baraním bohom Banebdžedetom – „mendéskym capom“.
Podľa zobrazení v zbierkach starožitností predstavuje ženskú osobu s dvomi tvárami s fúzmi, na soche sú vyrytí had, zlomený kríž, egyptský kľúč života a smrti, kocky, sedemramenný svietnik, slnko, mesiac a arabské nápisy. Význam je sporný.
Pedro de Alvarado y Contreras

Pedro de Alvarado y Contreras (* 1486, Badajoz – † 4. júl 1541, Guadalajara, Mexiko) bol španielsky dobyvateľ, ktorý sa podieľal na dobytí Kuby, na expedícii Juana de Grijalvu na pobreží Yucatánu a v Mexickom zálive a na invázii do Mexika vedenej Hernánom Cortésom.
Voodoo3

Voodoo3 bola séria počítačových herných grafických kariet, ktoré navrhovala a vyrábala spoločnost 3dfx Interactive. Bol to nasledovník hi-end karty Voodoo2 a bola založená na staršej verzii Voodoo Banshee. Uvedená bola na výstave Comdex 98 a na trhu sa objavila v roku 1999. Bola to prvá 3dx karta, ktorá bola vyrábaná v spolupráci s firmou STB.
Existovalo niekoľko verzíí Voodoo3, obyčajne mali karty 16 MB RAM, 128-bitovú architektúru, verzia Voodoo3 2000 bola taktovaná na 143 MHz, verzia Voodoo3 3000 na 166 MHz a najsilnejšia verzia, 3500 TV na 183 MHz a obsahovala TV-Out výstup.
Uvedená bola aj zvláštna lacná verzia 3dfx Velocity 100, ktorá obsahovala 8 MB RAM a čip bol taktovaný na 143 MHz. Rozdielom bolo ešte vypnutie jednej textúrovacej jednotky, ktorá sa dala veľmi jednoducho softvérovo zapnúť.
Diego Velázquez de Cuéllar

Diego Velázquez de Cuéllar (* 1465, Cuéllar, Segovia, Španielsko - † 1524, Santiago de Cuba) bol španielsky dobyvateľ a prvý guvernér Kuby od roku 1511 až do svojej smrti v roku 1524. Do Nového sveta odišiel v roku 1493 s druhou expedíciou Krištofa Kolumba. V rokoch 1501 - 1509 spolupracoval s guvernérom Nicolásom de Ovando na pacifikácii ostrova Hispaniola. Jeho ďalší guvernér, Diego Colón, ho v roku 1511 postavil na čelo expedície, ktorá mala dobyť a osídliť Kubu. Podporoval aj expedície na územie dnešného Mexika. V roku 1518 sa preto spojil s Hernandom Cortésom, avšak čoskoro sa medzi nimi začali rozbroje. Za Cortésom poslal expedíciu pod velením Pánfila de Narváez, toho však Cortés zajal.
NV1

NVIDIA NV1 bola multimediálna PCI karta uvedená v roku 1995 a predávaná ako "Diamond Edge 3D". Obsahovala kompletné 2D/3D grafické jadro založené na kvadratickom mapovaní textúr, VRAM alebo FPM DRAM pamäť, integrovanú 32-kanálovú 350 MIPS zvukovú kartu iba na prehrávanie a joypad port kompatibilný so Sega Saturn. Bola určená ako náhrada 2D grafickej karty, zvukovej karty kompatibilnej so Sound Blaster a 15-pinového portu na joystick.
NV2

NV2 mal byť druhý grafický procesor od spoločnosti nVidia pre grafické akcelerátory. Nikdy nebol dokončený.
GeForce 6

GeForce 6 (kódovné označenie NV40) je grafický čipset šiestej generácie od spoločnosti nVidia. Všetky podporujú Vertex shader a Pixel shader 3.0, ako to vyžaduje špecifikácia DirectX 9.0c. Disponujú aj plnou podporou OpenGL 2.0.
Uvedená bola 14. apríla 2004, zaviedla niekoľko nových vlastností: fukncionalitu PureVideo, podporu Shader Model 3.0 a technológiu SLI.
GeForce 7

GeForce 7 (kódové označenia G70 (NV47), G71, G72, G73) je siedma generácia grafických kariet od spoločnosti nVidia.
Podporuje DirectX 9.0c a Shader Model 3.0. Uvedená bola v júni 2005 a vyrábala sa do roku 2006.
GeForce 8

GeForce 8 (kódové označenia G80, G84, G86, D8P (G92), D8M (G98)) je ôsma generácia grafických kariet GeForce od spoločnosti nVidia. Zaviedla tretí fundamentálne nový dizajn GPU a prvú unifikovanú architektúru shader.
Uvedená bola v roku 2006, je to prvá grafická karta od spoločnosti nVidia, ktorá podporuje DirectX 10 a Model 4.0. Od modelu s jadrom G80 karty obsahujú vlastnú AGEIA PhysX kartu, ktorá pomocou jazyka CUDA dokáže interpretovať C a C++ na čipe GPU. Túto technológiu je možné získať jednoduchým nainštalovaním ovládačov PhysX.
Pulzová oxymetria

Pulzová oxymetria je neinvazívna metóda na kontinuálne zisťovanie saturácie hemoglobínu kyslíkom v arteriálnej krvi prostredníctvom merania absorpcie svetla resp. remisie svetla pri presvietení kože. Meranie sa uskutočňuje najčastejšie nalepovacím senzorom na ľahko prístupnej časti tela, spravidla prste, ušnici a podobne. Prístroj na pulzovú oxymetriu sa nazýva pulzový oxymeter.
Využíva sa najmä na monitorovanie saturácie hemoglobínu kyslíkom počas celkovej anestézie pri operáciach.
Diego Velázquez

Diego Velázquez môže byť:
Expozícia (ožiarenie)

Expozícia alebo ožiarenie alebo expozícia ožiareniu (skr. X) je podiel:
Jednotkou je C/kg a staršia jednotka bola R (röntgen).
Myrmekochória

Myrmekochória je rozširovanie semien rastlín prostredníctvom mravcov.
Voodoo2

Voodoo2 (alebo Voodoo²) bola grafická karta so sadou troch grafických procesorov od spoločnosti 3dfx. Uvedená bola vo februári 1998 a nahradila pôvodný model Voodoo Graphics. Frekvencia čipu bola 90 MHz a používala 100 MHz EDO DRAM a bola k dispozícii pre rozhranie PCI. Existovali dva modely, jeden s 8 MB RAM a druhý s 12 MB RAM. 8 MB verzia mala 2 MB pre každú textúrovaciu jednotku, 12 MB verzia 4 MB na jednotku. 4 MB framebuffer oboch kariet podporoval maximálne akcelerované rozlíšenie 800x600, pričom 12 MB verzia umožňovala použitie detailnejších textúr.
Voodoo 5

Voodoo 5 bola posledná a najsilnejšia grafická karta od spoločnosti 3dfx. Všetky karty tejto série vrátane Voodoo4 boli založené na čipoch VSA-100 (Voodoo Scalable Architecture). Boli vytvorené iba jednočipové verzie Voodoo 4 4500 a dvojčipové verzie Voodoo 5 5500, boli však plánované aj dvojčipové Voodoo 5 5000 a Voodoo 5 6000.
Alfonz VI. (Kastília)

Alfonz VI. (ako kráľ Kastílie aj "Alfonz I.";*1040 – † 1. júl 1109) bol kráľ Leónu (od 27. decembra 1065 do smrti), kráľ Kastílie (od 6. októbra 1072 do smrti), formálne aj kráľ Toleda (od 1085 do smrti) a kráľ Galície (1090 do smrti). Bol príslušníkom Navarrskej dynastie a synom kastílsko-leónskeho kráľa Ferdinanda I. Veľkého a Sanchy z Leónu.
Mliečny kremeň

Mliečny kremeň je fanerokryštalická odroda kremeňa, slabo zakalená nepriezračná odroda krištáľu. Má bielu až sivobielu farbu, okrem farby je však z každej stránky rovnaký ako krištáľ – tvorí hexagonálne prizmatické kryštály. 
Výskyt.
V rámci jedného kryštálu bývajú aj mliečne, aj číre oblasti, kryštály mliečneho kremeňa sa často vyskytujú na jednom nálezisku spolu s čírym krištáľom. Pri ťažbe sú jeho množstvá omnoho väčšie, ako množstvá krištáľu. Mliečny kremeň predstavuje najbežnejšiu odrodu kremeňa. Biele žily celistvého kremeňa sa nachádzajú v mnohých typoch hornín. Veľké množstvá mliečneho kremeňa sa získavajú napríklad v arkansaskom Hot Springs v USA a Minas Gerais v Brazílii. 
Na Slovensku sa vyskytuje v lokalitách Rudňany, Mlynky a Rožňava.
Použitie.
V klenotníctve. Mliečny kremeň môže byť dostatočne priehľadný aj na fazetáciu.
Sever (USA)

Sever je veľký geografický región USA. Hoci obsahuje veľkú časť regiónu, ktorý je označovaný ako Midwest, väčšina Američanov toto územie označuje jednoducho ako North. Celkovo tu žije 113  479 422 ľudí, priemerná hustota zaľudnenia je 50 obyv./km² a rozloha oblasti je .
Východ (USA)

Východ alebo Americký Východ alebo Východ Spojených štátov je región USA tradične definovaný ako štáty ležiace na východ od rieky Mississippi. Prvé dva rady štátov západne od Mississippi sa obyčajne považujú za Západ, ale môžu sa považovať aj za Východ, obyčajne v regionálnych modeloch, ktoré neobsahujú stredný región. Podľa odhadov pre rok 2006 tu žilo asi 148 miliónov obyvateľov.
The Exploited

The Exploited je škótska punková skupina, ktorá vznikala na prelome rokov 1979 a 1980.
Skupinu založil v škótskom Edinburghu bývalý vojak Wattie Buchan. Na začiatku skupina The Exploited mala žánrovo bližšie k Oi!, neskôr sa zamerala viac na street až hardcore punk. Približne od roku 1987, v období vydania albumu "Death Before Dishonour", sa ich hudobný štýl priblížil k žánru crossover thrash. 
V marci roku 1981 skupina podpísala zmluvu s hudobným vydavateľstvom "Secret Records", kde vydala svoje debutové EP s názvom "Army Life". V tomto istom roku nasledoval ich album "Punks Not Dead". Okrem zmien v hudobnom štýle skupina prešla mnohými personálnymi zmenami svojou tvorbou ovplyvnila mnohých hudobníkov na celom svete.
Bývalí členovia.
Iba spevák Wattie Buchan je v skupine od jej začiatku
Blondie (album)

Blondie, je debutový album skupiny Blondie, ktorý prvýkrát vydalo v roku 1976 hudobné vydavateľstvo Private Stock Records. V roku 2001 bol remastrovaný rozšírený o päť bonusových skladieb a opäť vydaný.
Central United States

Central United States je región USA, ktorý sa v trojregiónovom modeli nachádza medzi regiónmi Západ a Východ. Je približne identický s regiónom Midwest a časťami južných štátov. Niekedy sa tento termín používa aj ako synonumum pre Midwest, zahrňujúci aj štáty na juhu.
Gus Hansen

Gus Hansen (* 13. február 1974, Kodaň, Dánsko) je dánsky profesionálny hráč pokru, ktorý v súčasnosti žije v Monaku. Má prezývku „The Great Dane“ (Veľký Dán).
Životopis.
Pred tým, než sa stal v roku 1997 profesionálnym hráčom pokru hrával Hansen backgammon a tenis. V roku 2000 sa presťahoval do New York City a pokúsil sa živiť hraním backgammonu, ale toto odvetvie bolo na neho príliš malé. Sám sa označuje za profesionálneho gamblera a vsádzal na rôzne športové podujatia.
Pokrová kariéra.
Hansen začal hrať poker v roku 1993 v Ocean View Card Room v Santa Cruz v Kalifornii, kedy tu na výmennom pobyte študoval na The University of California v Santa Cruz. Je notoricky známy hlavne pre svoj agresívny štýl hry, v pokrovej terminológii nazývaný "loose aggressive". Je povestný svojím zvyšovaním sádzok alebo blafovaním so skoro hociktorými dvoma kartami, čo jeho súpera vedie k dorovnávaniu (či dokonca zvyšovaniu) jeho stávok.
Na konci roku 2007 jeho celkové príjmy zo "živých" turnajov tvorili viac než 5 000 000 dolárov. Vo februári roku 2012 sa jeho príjmy vyšplhali na 10,210,073 dolárov čím sa radí na 15. miesto celosvetového rebríčka celkových zarobených výher.
Eicca Toppinen

Eino Matti "Eicca" Toppinen (* 5. august 1975, Vantaa, Fínsko) je fínsky hráč na violončelo a hudobný skladateľ. 
Hru na violončelo študoval na Sibeliovej akadémii v Helsinkách, kde sa stretol s Paavom Lötjönenom, Anterom Manninenom a Maxom Liljom, s ktorými spolu založili skupinu Apocalyptica.
The Curse of Blondie

The Curse of Blondie, je ôsmy album skupiny Blondie vydané 13. októbra 2003 hudobným vydavateľstvom Epic Records.
Dlhé pleso

Dlhé pleso môže byť:
100 Greatest Britons

100 Greatest Britons (dosl. "100 najväčších Britov") je anketa, ktorú usporiadalo BBC v roku 2002. 
V súťaži významne bodovalo aj niekoľko pôvodom zahraničných osobností, ako Bono Vox, Bob Geldof, či Freddie Mercury. Anketu neskôr zopakovalo mnoho iných krajín, napríklad Nemecko ("Unsere Besten") v roku 2003, Kanada ("The Greatest Canadian") v roku 2004, USA ("The Greatest American") v 2005, Francúzsko ("Le Plus Grand Français de tous les temps") v roku 2005 alebo Česko ("Největší Čech") v roku 2005. Za najväčšieho Brita bol podľa ankety zvolený Winston Churchill. Wales si následne po britskej verzii 8. septembra 2003 iniciovalo svoju vlastnú anketu s názvom "100 Welsh Heroes" (100 welšských hrdinov), ukončená bola 1. marca 2004 a vyhral ju Aneurin Bevan.
Palná zbraň

Palná zbraň je (podľa zákona 190/2003 Z.z.) zbraň, ktorej funkcia je založená na okamžitom uvoľnení energie pri chemickej reakcii.
Palná zbraň pri streľbe využíva pušný prach. Ten pri nej vytvára množstvo plynov, ktoré umožnia strele vyletieť z hlavne obrovskou rýchlosťou. Pušný prach vynašli Číňania približne 2000 rokov pred naším letopočtom, nepoužívali ho však na výrobu streliva pre strelné zbrane. Palné zbrane sa vyvinuli v Európe, pravdepodobne koncom 14. storočia v Taliansku. (Najstaršia palná zbraň je bronzová pistala, prvá polovica 14. stor., a je vo Švédsku v Štokholme. Materiál pochádza zo Slovenského rudohoria.) Palné zbrane boli implementované na bojiská pomerne rýchlo a v priebehu niekoľkých desiatok rokov ich používala veľká časť európskych armád.
Medzi najznámejšie palné zbrane patrí viacranová puška Winchester Model 1873 (USA), či útočná puška AK-47 „Kalašnikov“ (ZSSR/Rusko).
Coastal states

Coastal states ("Pobrežné štáty") sú štáty USA, ktoré majú pobrežie. Môže to byť pobrežie oceánu, pobrežie zálivu alebo pobrežie Veľkých jazier. Existuje 23 oceánskych pobrežných štátov a 8 štátov s pobrežím Veľkých jazier. Štát New York je aj oceánsky pobrežný štát, aj štát s pobrežím Veľkých jazier. Celkovo existuje 30 pobrežných štátov. Podľa odhadov k júlu 2004, celkový počet obyvateľov týchto štátov bol 171 891 161.
The More Things Change

The More Things Change z roku 1997 je úspešný druhý album americkej thrash metalovej kapely Machine Head. Hudobne pokračuje a nadväzuje na štýl ich debutu "Burn My Eyes".
International Border states

International Border states ("štáty medzinárodnej hranice/hraníc") sú štáty USA, ktoré zdieľajú medzinárodnú hranicu s inou krajinou. Existuje celkovo 18 hraničných štátov, 13 hraničí s Kanadou, 1 s Ruskom, 4 s Mexikom a jeden s Bahamami a Kubou.
Rhein-Neckar (krajinský okres)

Rhein-Neckar () je krajinský okres na severozápade spolkovej krajiny Bádensko-Württembersko v Nemecku. Tento okres susedí s hesenskými okresmi Bergstraße a Odenwald, ďalej s okresmi Neckar-Odenwald, Heilbronn, Karlsruhe, s nezávislým mestským okresom mestom Speyer ("Porýnie-Falcko"), s okresom Rhein-Pfalz ("Porýnie-Falcko"), a nezávislými mestskými okresmi mestami Mannheim a Heidelberg.
Geografia.
Okres Rhein-Neckar je pomenovaný po dvoch hlavných riekach ktoré tadiaľ pretekajú, Rýn a Neckar. Najvyšším vrchom v okrese je vrch Stiefelhohe () v pohorí Odenwald blízko obce Heiligkreuzsteinach, najnižšie vyvýšenie je blízko obce Ilvesheim v údolí rieky Neckar.
Obyvateľstvo.
Vývoj počtu obyvateľstva okresu Rhein-Neckar od roku 1973:
Rottweil (krajinský okres)

Rottweil () je krajinský okres uprostred spolkovej krajiny Bádensko-Württembersko v Nemecku. Tento okres susedí (zo severu v smere hodinových ručičiek) s okresmi Freudenstadt, Zollernalb, Tuttlingen, Schwarzwald-Baar a Ortenau.
Geografia.
Okres sčasti pokrývajú pohoria Schwarzwald ("Čierny les") a Švábska Jura ("Schwäbische Alb").
Obyvateľstvo.
Vývoj počtu obyvateľstva okresu Rottweil od roku 1973:
Schwarzwald-Baar

Schwarzwald-Baar () je krajinský okres na juhu spolkovej krajiny Bádensko-Württembersko v Nemecku. Tento okres susedí (zo severu v smere hodinových ručičiek) s okresmi Ortenau, Rottweil, Tuttlingen, Konstanz, so švajčiarskym kantónom Schaffhausen, a ďalej s okresmi Waldshut, Breisgau-Hochschwarzwald a Emmendingen.
Geografia.
Okres Schwarzwald-Baar dostal meno po dvoch prevládajúcich krajinných celkoch v oblasti. Schwarzwald ("Čierny les"), a "Baar", planina medzi pohoriami Schwarzwald a Švábska Jura ("Schwäbische Alb"). Okresom pretekajú väčšie rieky Dunaj a Neckar.
Obyvateľstvo.
Vývoj počtu obyvateľstva okresu Schwarzwald-Baar od roku 1973:
Senzualizmus

Senzualizmus môže byť:
Alfonz VI.

Alfonz VI. môže byť:
Unifikovaný signál

Pre prenos informácie v kybernetike, medzi jednotlivými časťami automatizovaného systému boli dohodou zavedené určité veľkosti signálu tak, aby sa racionálne mohli vyrábať nákladnejšie členy automatizačného reťazca, ako sú regulátory, zapisovače a zobrazovacie členy.
Ich vstupy a výstupy sú nastavené práve pre signály určitej veľkosti pri využití celého rozsahu. To "modularizuje" systém. Aby mali dostatočnú veľkosť chrániaciu informáciu, ktorú prenášajú, pred nežiaducim rušením (šumom).
Napäťový unifikovaný signál: 0 až 10 V alebo -10 až +10 V
Prúdový unifikovaný signál: 0 až 20 mA alebo 4 až 20 mA
Pneumatický unifikovaný signál má hodnotu: 0,02 až 0,1 MPa
Rez

Rez môže byť:
Menkib

Menkib alebo Zeta Persei (ζ Per / ζ Persei) je hviezda v súhvezdí Perzeus.
Je spektrálneho typu B1 a zdanlivej jasnosti +2,85. Je to nadobor s polomerom 21-krát väčším ako Slnko so svietivosťou 105 000-krát väčšou ako svietivosť Slnka. Hmotnosť je 19-krát väčšia ako hmotnosť Slnka a vzdialená je 980 svetelných rokov.
Gomeisa

Gomeisa alebo Beta Canis Minoris (β CMi / β Canis Minoris) je hviezda v súhvezdí Malý pes.
Je to horúca hviezda typu B8 hlavnej postupnosti zdanlivej hviezdnej veľkosti 2,9, ľahko viditeľná voľným okom. Je mierne premenná a patrí medzi premenné hviezdy typu Gama Cassiopeiae. Rýchlo rotuje a je obklopená diskom z materálu, ktorého emisie sa zahrievajú.
Decrux

Decrux alebo Delta Crucis (δ Cru / δ Crucis) je hviezda typu B2IV v súhvezdí Južný kríž.
Nachádza sa 390 svetelných rokov od Slnka.
Avanturín

Avanturín je fanerokryštalická odroda kremeňa trblietavého vzhľadu. Trblietanie je spôsobené vnútornými zábleskami od rovnako orientovaných uzavrenín iných minerálov. 
Môže mať rôzne sfarbenie: zelené vďaka fuchsitickej sľude, hnedé od pyritu, červenkastohnedé od hematitu. Iné uzavreniny ho môžu sfarbovať do oranžova, žlta alebo modrozelena. Vyskytuje sa v Španielsku, na Sibíri, v Tibete, v Indii a Brazílii. V šperkárstve sa robia z avanturínu kabošony, vázy, čaše a iné ozdobné predmety.
Tigrie oko

Tigrie oko je zlatožltá až žltohnedá polodrahokamová odroda kremeňa s chatoyanciou. Vzniká tak, že rovnobežné žilky vlákien krokydolitu (modrý azbest) sú najprv premenené na oxidy železa a potom nahradené oxidom kremičitým. Je to pseudomorfóza kremeňa po vláknitých agregátoch riebeckitu alebo po zvetranom krokydolite. Charakteristický lesk a efekt mačacieho oka vzniká odrazom svetla na jednotlivých vláknach.
Podobný nerast je sokolie oko, to má však sivomodrú farbu pôvodných azbestových vlákien. Tigrie oko sa brúsi do kabošonov, ktoré majú krásny lesk. Obľúbené je tiež tigrie železo, v ktorom sa strieda tigrie oko s goethitom a hematitom.
Surovina pochádza hlavne z Juhoafrickej republiky. V oblasti Griquatown West sa ťaží už od roku 1876. Ďalšie náleziská sú v Číne, Indii, Barme, Západnej Austrálii a v Kalifornii (USA). Pôvodne bolo tigrie oko veľmi oceňované a vsádzalo sa do zlata. V súčasnosti sa nachádza vo veľkých množstvách.
León

León môže byť:
León (mesto v Španielsku)

León je mesto v severozápadnom Španielsku. Je hlavným mestom provincie León v autonómnom spoločenstve Kastília-León. Má približne 135 000 obyvateľov.
Hoci "león" znamená v španielčine lev (ktorý je tiež dominantou mestského znaku a vlajky), názov pochádza od latinského slova "legio" (légia). Mesto bolo založené v roku 79 pred Kr. ako tábor VI. rímskej légie a na stále sídlo sa vyvinulo v roku 68 s príchodom VII. légie vedenej cisárom Galbom. V stredoveku bolo hlavným mestom kráľovstva Léon, svojho času najdôležitejšieho kresťanského štátu na Iberskom polostrove.
León je známy najmä svojou gotickou katedrálou a románskou bazilikou sv. Izidora.
Mesto je aj železničným uzlom, odkiaľ vedú trate do Palencie, Monforte de Lemos a Ovieda, a úzkorozchodná trať do Bilbaa.
Barad-dûr

Barad-dûr (alebo Lugbúrz, po elfsky "temná veža") je sídlo temného pána Saurona v príbehoch o Stredozemi z pera anglického spisovateľa J.R.R. Tolkiena.
Bola postavená v Druhom veku za pomoci jedného prsteňa, po jeho zničení v Treťom veku Frodom v Hore osudu sa zrútila. Prepadla do prázdna a opäť zavládol mier.
León (provincia)

León je španielska provincia v autonómnom spoločenstve Kastília-León v Španielsku. Hlavným mesto je León. Bola vytvorená pri administratívnom delení v roku 1833. Má rozlohu a približne 500 000 obyvateľov.
East Coast (USA)

East Coast (iné názvy: Eastern Seaboard, Atlantic Seaboard, Východné pobrežie) je región v USA, ktorý reprezentuje najvýchodnejšie pobrežné štáty v USA, ktoré obmýva Atlantický oceán a sú pri hranici s Kanadou. V presnom význame zahŕňa všetky štáty na východnom pobreží, v inom význame skôr severnú polovicu tohto regiónu, zahrňujúcu 13 pôvodných štátov a Maine a tiež Washington D.C. Južná časť regiónu sa obyčajne zahŕňa do regiónu South alebo Southeast.
Leónske kráľovstvo

Leónske kráľovstvo () bolo jedno zo stredovekých kráľovstiev na území dnešného Španielska s premenlivým územným rozsahom, existujúce v rokoch 9101230.
Jeho súčasťou bolo okrem neskoršej historickej provincie León aj územie Astúrie, Galície, do roku 1029 aj podstatná časť Starej Kastílie (s Kantábriou a La Riojou), do roku 1095 severné Portugalsko, a neskôr aj severná časť Extremadury. Kráľovskou rezidenciou bolo mesto León.
Ako nástupca starobylého Astúrskeho kráľovstva zohralo kľúčovú úlohu pri reconquiste a vzniku ďalších kresťanských kráľovstiev na západe Španielska.
Atlantic Northeast

Atlantic Northeast je región Severnej Ameriky, ktorý zahŕňa Nové Anglicko v USA a Prímorské provincie v Kanade. 
Región je typický kultúrnou jednotou, chladným podnebím a spoločnou ekonomickou históriou.